ມີ 27 ຄົນເສັຽຊີວິດ ໃນເຫດຣະເບີດ ທີ່ເມືອງກາບາລາ ເມືອງ ສັກສິດຂອງຊີໄອທ໌ ໃນອີຣັກ
ຂ່າວສຳຄັນອື່ນໆ: ເກົາຫລີເໜືອ ກ່າວວ່າ ຕົນຈະປ່ອຍ ນັກເຄື່ອນໄຫວ ອະເມຣິກັນ; ຈີນເກັບພາສີຢ່າງໜັກ ຕໍ່ໄກ່ ທີ່ນຳເຂົ້າ ຈາກສະຫະຣັດ; ເລຂາທິການໃຫຍ່ ສະ
ຕຳຣວດອີຣັກກ່າວວ່າ ມີພວກສແວງບຸນ ທີ່ນັບຖືສາສນາ ອິສລາມນິກາຍຊີໄອທ໌ຢ່າງນ້ອຍ27 ຄົນ ໄດ້ເສັຽຊີວິດ ແລະອີກ 56 ຄົນ ໄດ້ຮັບ ບາດເຈັບໃນການໂຈມຕີດ້ວຍຣະເບີດໃນເຂດຊານ ເມືອງ ຂອງເມືອງສັກສິດ KARBALA ທີ່ຕັ້ງຢູ່ ທາງໃຕ້ ນະຄອນຫລວງແບັກແດັດນັ້ນ ມີລາຍ ງານວ່າ ໄດ້ມີການໂຈມຕີ ທັງຈາກ ຣະເບີດຣົດ ແລະການຍິງ ປືນຄົກໃສ່ ການໂຈມຕີ ດ້ວຍຣະ ເບີດໃນມື້ນີ້ ແມ່ນນຶ່ງໃນຈຳນວນຫລາຍໆຄັ້ງ ທີ່ ໄດ້ເກີດຂຶ້ນໃນອາທິດນີ້ ຂະນະທີ່ພວກສແວງບຸນ ຊາວຊີໄອທ໌ຈຳນວນຫຼາຍແສນຄົນ ພວມພາກັນ ຫລັ່ງໄຫລ ໄປຍັງເມືອງ KARBALA ໃນວັນສແວງບຸນ ARBAINທີ່ສຳຄັນສຸດ ຂອງຊາວ ຊີໄອທ໌ ໃນມື້ວັນພຸດຜ່ານມາຣະເບີດທີ່ຫ້າງໃສ່ຣົດຈັກຄັນນຶ່ງ ກໍໄດ້ແຕກຂຶ້ນ ຂນະທີ່ພວກ ສແວງບຸນພວມພາກັນເດີນທາງ ໄປຍັງເມືອງ KARBALA ແລະການໂຈມຕີອີກ 2 ຄັ້ງດ້ວຍຣະເບີດແຄມທາງ ທີ່ແນໃສ່ພວກສແວງບຸນ ຊາວຊີໄອທ໌ທີ່ ນະຄອນຫລວງແບັກແດັດ ການໂຈມຕີເຫລົ່ານີ້ ເຮັດໃຫ້ມີຜູ້ເສັຽຊີວິດ 24 ຄົນ ແລະໄດ້ຮັບບາດເຈັບອີກຈຳນວນນຶ່ງ ເກົາຫລີເໜືອກ່າວວ່າ ຕົນຈະ ປ່ອຍທ່ານ ROBERT PARKນັກເຄື່ອນໄຫວ ຊາວອະເມຣິກັນ ທີ່ຖືກຈັບ ຍ້ອນໄດ້ເຂົ້າໄປ ໃນ ເກົາຫລີເໜືອແບບຜິດກົດໝາຍ ໃນເດືອນທັນ ວາຜ່ານມາ ເພື່ອຢາກນຳສເນີ ບັນຫາສິດທິມະ ນຸດນັ້ນ ອົງການຂ່າວສູນກາງ ຂອງທາງການ ເກົາຫລີເໜືອ ລາຍງານໃນວັນສຸກມື້ນີ້ວ່າຣັຖບານໄດ້ຕັດສິນໃຈ ທີ່ຈະຍົກໂທດ ໃຫ້ທ່ານ PARK ແລະປ່ອຍທ່ານ ຫຼັງຈາກໄດ້ມີໃນອັນທີ່ ເກົາຫລີເໜືອ ເອີ້ນວ່າ ການຮູ້ສຶກສຳນຶກຜິດ ດ້ວຍຄວາມຈິງໃຈ ຂອງຜູ້ກ່ຽວ ທ່ານ PARK ຊຶ່ງເປັນນັກສອນສາສນາ ໄດ້ເຂົ້າໄປໃນ ເກົາຫລີເໜືອ ໃນວັນຄຣິສຕ໌ມາສໃນອັນທີ່ທ່ານ ເອີ້ນວ່າ ເພື່ອຊັກຊວນໃຫ້ ຜູ້ນຳຂອງເກົາຫລີເໜືອ ທ່ານກິມ-ຈົງ-ອິລປິດຄ້າຍສັພທຸກ ແຫ່ງຕ່າງໆ ແລະອະນຸຍາດໃຫ້ ຊາວເກົາຫລີເໜືອ ທີ່ທຸກຍາກນັ້ນໄດ້ຮັບການຊ່ອຍເຫລືອ ຈາກພາຍນອກ ໃນສັບປະດາແລ້ວ ເກົາຫລີເໜືອກ່າວວ່າຕົນໄດ້ຈັບພົລເມືອງອະເມຣິກັນ ອີກຄົນນຶ່ງ ທີ່ໄດ້ເຂົ້າໄປໃນ ເກົາຫລີເໜືອແບບຜິດກົດໝາຍ ຣັຖບານສະຫະຣັດ ກ່າວວ່າ ຕົນກຳລັງ ຊອກສແວງຫາຂໍ້ມູນກ່ຽວກັບຊາວອະເມຣິກັນ ທີ່ຖືກຈັບຄົນນີ້ຢູ່ ຜ່ານທາງສວີ ເດັນ ຊຶ່ງເປັນຜູ້ຕາງໜ້າຜົນປໂຍດ ຂອງສະຫະຣັດ ໃນເກົາຫລີເໜືອນັ້ນ ຈີນກ່າວວ່າຕົນຈະເກັບ ພາສີ ຕໍ່ຕ້ານການທຸ້ມສິນຄ້າ ຣາຄາຖືກຢ່າງໜັກ ໃນການນຳເຂົ້າຜລິຕພັນສັດປີກຈາກສະຫະຣັດ ກະຊວງການຄ້າຂອງຈີນ ປະກາດໃນວັນສຸກມື້ນີ້ ວ່າຕົນຈະເກັບພາສີດັ່ງກ່າວ ຫລັງຈາກການສືບ ສວນ ພົບເຫັນວ່າ ຜລິຕພັນໄກ່ໄດ້ຂາຍກັນໃນ ຣາຄາຖືກ ແບບຜິດປົກກະຕິ ຊຶ່ງໄດ້ສ້າງຄວາມ ເສັຽຫາຍ ໃຫ້ແກ່ຜູ້ຜລິດພາຍໃນປະເທດຈີນ ກະຊວງການຄ້າຈີນ ກ່າວວ່າ ພາສີດັ່ງກ່າວ ຈະມີຜົນ ບັງຄັບໃຊ້ໃນວັນທີ 13 ກຸມພານີ້ ຫລາຍໆບໍຣິສັດ ໄດ້ພາກັນຂໍອຸທອນ ຕໍ່ການ ຕັດສິນໃຈທີ່ວ່ານີ້ ຮວມທັງບໍຣິສັດ TYSON FOODS ຊຶ່ງເປັນບໍຣິສັດຜລິດໄກ່ລາຍໃຫຍ່ ທີ່ສຸດ ຂອງສະຫະຣັດ ທີ່ຈະຕ້ອງໄດ້ຈ່າຍພາສີ ລະຫວ່າງ 43 ຫາ 80% ສຳລັບບໍຣິສັດ ທີ່ບໍ່ໄດ້ຂໍອຸທອນ ຈະຕ້ອງຈ່າຍພາສີເຖິງ 105 4% ພາສີດັ່ງກ່າວຈະມີການເກັບ ຈາກຜລິຕ ພັນຊະນິດຕ່າງໆ ຮວມທັງຕີນໄກ່ຊຶ່ງບໍ່ມີຄົນມັກກິນ ຫລາຍປານໃດ ຢູ່ໃນສະຫະຣັດ ແຕ່ຖືວ່າ ເປັນອາຫານອັນໂອຊາໃນປະເທດຈີນ ການເກັບພາສີ ຕໍ່ຕ້ານການທຸ້ມສິນຄ້າ ຣາຄາຖືກ ຕໍ່ຜລິຕພັນໄກ່ຂອງສະຫະຣັດ ແມ່ນເຫດການລ່າສຸດ ໃນການຜິດຂ້ອງຕ້ອງຖຽງ ທາງດ້ານການຄ້າທີ່ມີມາເປັນລຳດັບ ລະຫວ່າງປັກກິ່ງ ແລະວໍຊິງຕັນ ທ່ານ BAN KIMOON ເລຂາທິການໃຫຍ່ຂອງອົງການສະຫະປະ ຊາຊາດກ່າວວ່າ ທ່ານບໍ່ສາມາດລົງຄວາມເຫັນໄດ້ ວ່າ ອິສຣາແອລແລະປາແລສໄຕນ໌ ໄດ້ທຳການສືບ ສວນທີ່ໜ້າເຊື່ອຖືແລະເປັນອິສຣະແລ້ວຫລືບໍ່ ກ່ຽວ ກັບການກ່າວຫາ ໃນການກໍ່ອາຊຍາກັມສົງຄາມຢູ່ ໃນເຂດກາຊາ ທ່ານ BAN ໄດ້ຊັ່ງຊາ ຕີຣາຄາ ກ່ຽວກັບເຣື່ອງນີ້ໃນລາຍງານສະບັບນຶ່ງ ທີ່ສົ່ງໄປຍັງ ສະມັດຊາໃຫຍ່ ອົງການສະຫະປະຊາຊາດ ໃນຕອນ ແລງຂອງວັນພະຫັດ ວານນີ້ ທ່ານກ່າວວ່າ ຂັ້ນຕອນ ທີ່ລິເລີ້ມໂດຍອິສຣາແອລຍັງດຳເນີນຢູ່ ໃນເວລານີ້ ແລະຝ່າຍປາແລສໄຕນ໌ ຫາກໍເລີ້ມຂັ້ນ ຕອນນີ້ ເມື່ອ 10ມື້ກ່ອນ ສະມັດຊາໃຫຍ່ ອົງການສະຫະປະຊາຊາດ ໄດ້ໃຫ້ເວລາ ແກ່ ທັງສອງຝ່າຍມາຈົນຮອດວັນສຸກມື້ນີ້ ເພື່ອສືບສວນເບິ່ງ ການກ່າວຫາ ໂດຍຄະນະ ກັມມະການນຶ່ງຂອງສະຫະປະຊາຊາດ ທີ່ວ່າ ທັງອິສຣາແອລ ແລະກຸ່ມຫົວຮຸນແຮງຮາມາສໄດ້ກໍ່ໂທດກັມສົງຄາມ ໃນລະຫວ່າງ ການສູ້ຣົບກັນ ຢູ່ໃນເຂດກາຊາ ເມື່ອນຶ່ງປີກວ່າໆຜ່ານມານັ້ນ ລາຍງານຂ່າວຈາກຍີ່ປຸ່ນແຈ້ງວ່າ ບໍຣິ ສັດໂຕໂຢຕ້າ ກຳລັງພິຈາຣະນາທີ່ຈະເອີ້ນຄືນ ຣົດ ເກງຮາຍບຣິດ PRIUS ຈຳນວນ 270 ພັນຄັນໃນ ຍີ່ປຸ່ນແລະໃນສະຫະຣັດ ໂຕໂຢຕ້າ ຊຶ່ງເປັນບໍຣິສັດ ຜລິດຣົດໂອໂຕ ທີ່ໃຫຍ່ທີ່ສຸດໃນໂລກຮັບຮູ້ວ່າ ໄດ້ ເກີດບັນຫາ ກ່ຽວກັບເຄື່ອງຊອບແວຣ໌ ຫລືລາຍການ ຄອມພິວເຕີ້ໃນຣະບົບຫ້າມລໍ້ ຫລືເບຣັກຂອງຣົດ PRIUS ທີ່ພາໃຫ້ ເຄື່ອງຫ້າມລໍ້ ບໍ່ຕອບ ຮັບຊົ່ວໄລຍະນຶ່ງ ເວລາຣົດແລ່ນໄປ ຕາມຖນົນ ທີ່ລຸບເປັນໂນນ ຫລືມື່ນ ກະຊວງຂົນສົ່ງ ຂອງສະຫະຣັດ ກ່າວວ່າ ຕົນໄດ້ຮັບລາຍງານຮ້ອງທຸກ ປະມານ 124 ກໍຣະນີ ກ່ຽວກັບຣົດPRIUS ທີ່ອອກໃນປີ 2010 ຮວມທັງອຸບັດຕິເຫດ 4 ຄັ້ງ ກະຊວງຂົນສົ່ງ ຂອງສະຫະຣັດໄດ້ເລີ້ມທຳການສືບສວນ ກ່ຽວກັບຣະບົບຫ້າມລໍ້ ຂອງຣົດ PRIUS ແລ້ວ ບັນຫາກ່ຽວກັບ ຣະບົບຫ້າມລໍ້ ຂອງຣົດຮາຍບຣິດ PRIUS ທີ່ແລ່ນດ້ວຍນຳມັນແລະໄຟຟ້ານັ້ນ ແມ່ນເປັນ ອີກບັນຫານຶ່ງທີ່ສ້າງຄວາມເສັຽຫາຍ ໃຫ້ແກ່ຊື່ສຽງຂອງບໍຣິສັດໂຕໂຢຕ້າ ຂະນະທີ່ ສະພາບ ເສຖກິດຫລຸດຖອຍ ຂອງໂລກ ພວມເລີ້ມຈະໄດ້ຮັບການຟື້ນໂຕຄືນມາ ຮຸ້ນທີ່ຕລາດຄ້າຂາຍຮຸ້ນແຫ່ງ ຕ່າງໆໃນເອເຊັຽ ໄດ້ຕົກຣາຄາຢ່າງໃຫຍ່ ໃນການ ຊື້ຂາຍ ໃນຕອນຕົ້ນໆຂອງວັນສຸກມື້ນີ້ ຂະນະທີ່ ຍັງມີຄວາມວິຕົກກັງວົນເພີ້ມຂຶ້ນຢ້ານວ່າເສຖກິດ ຂອງໂລກ ຍັງຈະສືບຕໍ່ມີຄວາມສ່ຽງ ທີ່ຈະຊັກຊ້າ ລົງອີກຄັ້ງນຶ່ງ ດັຊນີຮຸ້ນ NIKKEI ທີ່ສຳຄັນຂອງ ຍີ່ປຸ່ນ ໄດ້ຕົກຣາຄາ ເກືອບ 3% ໃນຕອນອັດ ຕລາດຊຶ່ງເປັນລະດັບທີ່ຕຳສຸດ ໃນຮອບເກືອບ 2 ເດືອນຂະນະທີ່ຮຸ້ນ ຢູ່ຕລາດຄ້າຂາຍຮຸ້ນຂອງ ຮົງກົງ ໄດ້ຕົກຣາຄາ ຫລາຍກວ່າ 3% ສຳລັບ ຕລາດຮຸ້ນ ທີ່ກຸງໂຊລ ຈາກາຕ້ານະຄອນ ຊຽງໄຮ້ ແລະສິງກະໂປ ຕ່າງກໍໄດ້ຕົກຣາຄາ ໄປຕາມໆກັນ ລະຫວ່າງ 2 ຫາ 3% ການຕົກຣາຄາ ຂອງຮຸ້ນ ທີ່ຕລາດເອເຊັຽນີ້ ແມ່ນ ເປັນຍ້ອນ ຄວາມວິຕົກກັງວົນກ່ຽວກັບອັດຕຣາຄົນຫວ່າງງານ ທີ່ມີເພີ້ມຂຶ້ນ ໃນສະຫະຣັດ ແລະວິກິຕການໜີ້ສິນທີ່ມີເພີ້ມຂຶ້ນ ຂອງບັນດາປະເທດ ໃນສະຫະພາບຢູໂຣບ ໃນມື້ວານນີ້ ຕລາດຄ້າຂາຍຮຸ້ນຂອງສະຫະຣັດ ກໍໄດ້ຕົກຣາຄາຢ່າງໃຫຍ່ ຫລັງຈາກໄດ້ຮັບຂ່າວ ກ່ຽວກັບ ຄົນຫວ່າງງານທີ່ໄປຂໍເງິນຊ່ອຍເຫລືອ ມີຈຳນວນເພີ້ມຂຶ້ນ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ